C 387/48

Avizul Comitetului European al Regiunilor — Practicile comerciale neloiale din cadrul lanțului de aprovizionare cu produse alimentare

(2018/C 387/09)

Raportor: domnul Jacques BLANC (FR-PPE), primarul localității La Canourgue Document de referință: Propunerea de directivă a Parlamentului European și a Consiliului privind practicile comerciale neloiale dintre întreprinderi în cadrul lanțului de aprovizionare cu alimente COM(2018) 173 final

I. RECOMANDĂRI DE AMENDAMENTE

Amendamentul 1

Articolul 1

Textul propus de Comisia Europeană Amendamentul CoR Obiect și domeniu de aplicare Obiect și domeniu de aplicare 1. Prezenta directivă stabilește o listă minimă a practicilor comerciale neloiale interzise între cumpărătorii și furnizorii din cadrul lanțului de aprovizionare cu alimente și prevede reglementări minime referitoare la asigurarea conformității și pentru coordonarea între autoritățile de asigurare a conformității. 1. Prezenta directivă stabilește o listă minimă a practicilor comerciale neloiale interzise între cumpărătorii și furnizorii din cadrul lanțului de aprovizionare cu alimente și prevede reglementări minime referitoare la asigurarea conformității și pentru coordonarea între autoritățile de asigurare a conformității. 2. Prezenta directivă se aplică anumitor practici comerciale neloiale utilizate în legătură cu vânzarea de produse alimentare de către un furnizor care este o întreprindere mică și mijlocie și un cumpărător care nu este o întreprindere mică și mijlocie . 2. Prezenta directivă se aplică practicilor comerciale neloiale utilizate în legătură cu vânzarea de produse alimentare de către un furnizor către un cumpărător care nu este o întreprindere mică sau mijlocie. 3. Prezenta directivă se aplică acordurilor de furnizare încheiate după data aplicabilității dispozițiilor de transpunere a prezentei directive, menționată la articolul 12 alineatul (1) al doilea paragraf. 3. Prezenta directivă se aplică acordurilor de furnizare încheiate după data aplicabilității dispozițiilor de transpunere a prezentei directive, menționată la articolul 12 alineatul (1) al doilea paragraf.

Expunere de motive

Limitarea domeniului de aplicare a directivei ar avea un impact negativ asupra marilor cooperative sau a organizațiilor de producători care nu îndeplinesc criteriile referitoare la IMM-uri, nepermițându-le să fie protejate împotriva unor practici comerciale neloiale. Aceste organizații de producători sau cooperativele nu au, în mod evident, aceeași putere de negociere cu cea a celor care le cumpără produsele, din cauza concentrării în segmentele din aval ale lanțului de aprovizionare. În plus, această situație ar contrasta puternic cu eforturile pe termen lung ale Comisiei de a concentra oferta prin aplicarea OCP, penalizând indirect organizațiile de producători care nu corespund definiției IMM-urilor. În fine, interdicția privind practicile comerciale neloiale nu ar fi valabilă nici în cazul practicilor comerciale ale unui distribuitor care ar afecta un furnizor industrial, de exemplu o întreprindere de dimensiune intermediară ce vinde produse cu o puternică componentă agricolă. Or acest lucru nu are sens din punct de vedere economic, având în vedere necesitatea protejării segmentelor mai vulnerabile din lanțul de aprovizionare.

Amendamentul 2

Articolul 2

Textul propus de Comisia Europeană Amendamentul CoR Definiții Definiții În sensul prezentei directive, se aplică următoarele definiții: În sensul prezentei directive, se aplică următoarele definiții: „cumpărător” înseamnă orice persoană fizică sau juridică stabilită în Uniune care cumpără produse alimentare în scop comercial. Termenul „cumpărător” poate include un grup de astfel de persoane fizice și juridice; […] (a) „cumpărător” înseamnă orice persoană fizică sau juridică indiferent de localizarea sediului acestuia care cumpără produse alimentare în scop comercial. Termenul „cumpărător” poate include un grup de astfel de persoane fizice și juridice; (b) „practică comercială neloială”: acțiunea de a impune sau de a încerca să impună unui partener comercial obligații care creează un dezechilibru între drepturile și obligațiile părților; […]

Expunere de motive

(a) Scopul directivei este și de a împiedica delocalizarea achizițiilor fără aplicarea niciunei reguli. Ca atare, ar fi logic ca regulile să li se aplice atât cumpărătorilor din UE, cât și celor din afara UE.

(b) Directiva ar trebui să definească în mod suficient de deschis ce anume constituie o practică comercială neloială.

Amendamentul 3

Articolul 3 alineatul (1)

Textul propus de Comisia Europeană Amendamentul CoR Interzicerea practicilor comerciale neloiale 1. Statele membre se asigură că sunt interzise următoarele practici comerciale: Interzicerea practicilor comerciale neloiale 1. Statele membre se asigură că sunt interzise cel puțin următoarele practici comerciale: (a) un cumpărător plătește furnizorului produsele alimentare perisabile după mai mult de 30 de zile calendaristice de la primirea facturii furnizorului sau după mai mult de 30 de zile calendaristice de la data livrării produselor alimentare perisabile , fiind luată în calcul data mai târzie. Interdicția nu aduce atingere: (a) un cumpărător plătește furnizorului produsele alimentare după mai mult de 30 de zile calendaristice de la primirea facturii furnizorului sau după mai mult de 30 de zile calendaristice de la data livrării produselor alimentare, fiind luată în calcul data mai târzie. Interdicția nu aduce atingere: — consecințelor plății întârziate și căilor de atac prezentate în Directiva 2011/7/UE; — consecințelor plății întârziate și căilor de atac prezentate în Directiva 2011/7/UE; — opțiunii ca un cumpărător și un furnizor să convină asupra unei clauze de repartizare a valorii în sensul articolului 172a din Regulamentul (UE) nr. 1308/2013 al Parlamentului European și al Consiliului. — opțiunii ca un cumpărător și un furnizor să convină asupra unei clauze de repartizare a valorii în sensul articolului 172a din Regulamentul (UE) nr. 1308/2013 al Parlamentului European și al Consiliului; — acordurilor încheiate de organizațiile interprofesionale recunoscute în temeiul articolului 157 din Regulamentul (UE) nr. 1308/2013 al Parlamentului European și al Consiliului; (b) un cumpărător anulează comenzi de produse alimentare perisabile cu un preaviz atât de scurt încât furnizorul nu are șanse rezonabile de a găsi un debușeu comercial alternativ pentru produsele respective; (b) un cumpărător anulează comenzi de produse alimentare perisabile cu un preaviz atât de scurt încât furnizorul nu are șanse rezonabile de a găsi un debușeu comercial alternativ pentru produsele respective; (c) un cumpărător schimbă unilateral și retroactiv termenele din acordul de furnizare referitoare la frecvența, calendarul sau volumul furnizării sau livrării, standardele de calitate sau prețurile produselor alimentare; (c) un cumpărător schimbă unilateral și retroactiv termenele din acordul de furnizare referitoare la frecvența, calendarul sau volumul furnizării sau livrării, standardele de calitate sau prețurile produselor alimentare; (d) un furnizor plătește pentru irosirea de produse alimentare survenită într-un sediu al cumpărătorului, atunci când alimentele nu sunt irosite din neglijența sau vina furnizorului. (d) un furnizor plătește pentru irosirea de produse alimentare survenită într-un sediu al cumpărătorului, atunci când alimentele nu sunt irosite din neglijența sau vina furnizorului. (e) un cumpărător revinde un produs fără a-l modifica, la un preț mai mic decât prețul real de achiziție, inclusiv taxe și costuri de transport; (f) un cumpărător percepe prețuri de achiziție pentru produse alimentare nepermis de scăzute în raport cu prețurile de producție ale furnizorului; (g) un cumpărător facturează o prestație care nu corespunde niciunui serviciu efectiv sau al cărei cost este vădit disproporționat în raport cu valoarea serviciului furnizat; (h) una dintre părțile la contract impune criterii și condiții de preț care fac ca prețul să nu fie nici stabilit, nici determinabil.

Expunere de motive

Practicile neloiale îi afectează atât pe furnizorii de mărfuri perisabile, cât și pe furnizorii de mărfuri neperisabile. Domeniul de aplicare al directivei ar trebui extins în consecință.

Acordurile interprofesionale, adoptate de toți membri săi, pot prevedea eventual norme diferite de cele menționate în proiectul de directivă, în special cu privire la termenele de plată.

(e) Trebuie interzisă revânzarea în pierdere, pentru a opri distrugerea valorii în oricare dintre etapele lanțului de aprovizionare cu alimente. Într-adevăr, trebuie evitată apariția unui război al prețurilor în care marile lanțuri de distribuție își arogă marje excesive în legătură cu anumite produse, în special cele agricole, pentru a compensa competiția pentru anumite produse emblematice.

(f) În aceeași ordine de idei, prețul plătit producătorilor nu trebuie să fie nepermis de scăzut în raport cu costul de producție. Este inacceptabil ca agricultorii să nu poată trăi din propria meserie și să fie obligați să vândă în pierdere. Ca atare, trebuie sancționați cumpărătorii care achiziționează la un preț nepermis de scăzut sau care să își determină furnizorii să achiziționeze materii prime agricole la prețuri nepermis de scăzute. Trebuie elaborată o definiție precisă a prețului de transfer nepermis de scăzut, pe sectoare și regiuni.

(g) Obiectivul este sancționarea oricărei plăți care nu are corespondență într-un serviciu prestat furnizorului sau care este disproporționată în raport cu serviciul prestat. Miza principală este ca plățile către un sistem european de achiziții centrală să se justifice neapărat.

(h) Prețul indicat într-un contract trebuie să poată fi stabilit sau determinabil, adică cele două părți ar trebui să poată cunoaște pe întreaga durată a contractului prețul care va fi plătit.

Amendamentul 4

Articolul 3 alineatul (3)

Textul propus de Comisia Europeană Amendamentul CoR Dacă solicită o plată pentru situațiile descrise la alineatul (2) literele (b), (c) și (d), cumpărătorul , la cererea furnizorului, îi prezintă acestuia o estimare a plăților unitare și totale, în funcție de informația cea mai adecvată, și, în ceea ce privește situațiile descrise la alineatul (2) literele (b) și (d), în plus, o estimare a costurilor și fundamentele estimării respective. Dacă solicită o plată strict legată de serviciul furnizat pentru situațiile descrise la alineatul (2) literele (b), (c) și (d), cumpărătorul îi prezintă furnizorului o estimare a plăților unitare și totale, în funcție de informația cea mai adecvată, și, în ceea ce privește situațiile descrise la alineatul (2) literele (b) și (d), în plus, o estimare a costurilor și fundamentele estimării respective.

Expunere de motive

Plățile solicitate furnizorilor trebuie să fie reglementate cu strictețe și justificate în mod sistematic.

II. RECOMANDĂRI POLITICE

COMITETUL EUROPEAN AL REGIUNILOR

1. consideră că mecanismele bazate pe piață de securizare a veniturilor agricultorilor trebuie consolidate substanțial pentru a reduce efectele negative ale marii volatilități a prețurilor agricole, pentru a menține agricultura în toate teritoriile, a-i spori competitivitatea și pentru a păstra un țesut rural viu;

2. observă că reglementarea volatilității prețurilor agricole și combaterea practicilor comerciale neloiale (PCN) în cadrul lanțului de aprovizionare alimentar sunt strâns legate, întrucât fluctuațiile piețelor acutizează raporturile de forță pentru distribuția valorii adăugate în cadrul lanțurilor economice, iar arbitrajele care au loc îi defavorizează cel mai adesea pe producători, a căror putere de negociere este limitată, în special din pricina concentrării tot mai mari a industriilor agroalimentare și mai ales a marilor distribuitori;

3. salută această inițiativă a Comisiei de introducere a unei legislații europene de combatere a practicilor comerciale neloiale, cerută în Avizul Comitetului privind reglementarea volatilității prețurilor, care recomanda elaborarea unei legislații europene specifice împotriva PCN în lanțurile de aprovizionare alimentare, așa cum propunea Rezoluția Parlamentului European din 7 iunie 2016 [2015/2065 (INI)], din următoarele motive: contractele asigură o anumită partajare a riscurilor, însă nu corectează în mod fundamental inegalitatea dintre părți; dispozițiile antitrust nu sunt suficiente pentru a remedia PCN și disparitățile raporturilor de forțe care caracterizează lanțurile agroalimentare; mecanismele de autoreglementare ale actorilor din aceste lanțuri nu sunt totdeauna eficiente în ceea ce privește comportamentul echitabil pe piață, în special pentru că agricultorii și întreprinderile prelucrătoare se tem adesea să facă plângere, consecința putând fi o excludere de pe piață; se impune o reglementare la nivelul UE pentru armonizarea condițiilor de concurență și pentru a garanta că agricultorii și consumatorii europeni beneficiază de condiții echitabile de vânzare și cumpărare;

4. consideră că această propunere reprezintă o bună bază de lucru, însă este nevoie de mai mult pentru a-i proteja mai bine pe agricultori. În prezent, veniturile fermierilor sunt cu 40 % mai mici decât salariul mediu. În raport cu valoarea totală a unui produs agricol, agricultorul percepe în prezent 21 %, întreprinderea prelucrătoare 28 % și distribuitorul 51 %. Trebuie luate măsuri pentru a asigura un echilibru mai bun în relațiile comerciale și a spori valoarea care revine agriculturii în cadrul cheltuielilor gospodăriilor, astfel cum se recomandă în Avizul CoR privind viitorul PAC după 2020;

5. consideră că este necesar ca propunerea de directivă să interzică în principiu practicile comerciale neloiale, astfel cum se recomandă în evaluarea de impact, element care ar putea oferi un răspuns la toate practicile abuzive care pot surveni în viitor;

6. deși împărtășește opinia Comisiei că IMM-urile sunt cele mai vulnerabile la practicile comerciale neloiale, consideră că trebuie extins domeniul de aplicare a propunerii, astfel încât să acopere nu doar IMM-urile și agricultorii care le aprovizionează, ci și pe toți actorii din cadrul lanțului de aprovizionare cu alimente, indiferent de locul lor de stabilire;

7. consideră necesară extinderea interdicției privind întârzierile de plată la produsele neperisabile;

8. consideră că lista practicilor neloiale interzise trebuie extinsă, incluzând revânzarea în pierdere, și că trebuie sancționată achiziția sub costurile de producție;

9. consideră că trebuie interzise licitațiile electronice discriminatorii sau lipsite de transparență;

10. consideră că trebuie clarificate criteriile și modalitățile de stabilire a prețului, care vor trebui să figureze în contractele încheiate cu fermierii, astfel încât aceștia să poată calcula în orice moment prețul pe care îl pot cere;

11. consideră că, în completarea dispozitivului național de control și ținându-se seama cum se cuvine de împrejurările, măsurile și bunele practici de la nivel național, trebuie prevăzut un mecanism european prin care să se evite ca practicile comerciale neloiale transfrontaliere să nu fie acoperite;

12. recomandă ca, dat fiind procesul de internaționalizare a întreprinderilor, în special în sectorul agricol, să fie incluse tranzacțiile care implică furnizori/cumpărători cu sediul în țări terțe, pentru a evita ca IMM-urile să fie încurajate să cumpere din afara UE și a asigura protecția întreprinderilor din UE care vând unor cumpărători străini;

13. consideră, pe de altă parte, că această directivă nu va fi suficientă pentru ca situația fermierilor să se îmbunătățească, atâta timp cât nu se aduc modificări cadrului global în care își desfășoară activitatea;

14. în complementarea acestei directive, trebuie luate următoarele măsuri: (a) reflectarea costurilor de producție din agricultură în prețurile din contracte, astfel încât contractele să devină mai atractive pentru producători; (b) luarea unor măsuri complementare în materie de transparență a prețurilor; (c) combaterea concentrării excesive a distribuției, a industriei agroalimentare și a aprovizionării agricole; (d) dezvoltarea unor relații comerciale internaționale mai echitabile în agricultură, astfel cum a preconizat Avizul privind PAC pentru perioada post-2020.